’n Groep van 30 landbouwerkers in die tafeldruifbedryf en hul gesinne het vandeesmaand die trotse eienaars van ’n moderne behuisingskompleks op ’n plaas buite die Paarl geword.
Die behuisingskompleks is teen ’n koste van R30 miljoen deur die egpaar dr. David en Elaine Potter, die eienaars van die Nieuwe Sion-plaas, opgerig.
’n Stuk grond by die plaas is spesifiek vir dié doel bekom waarna die behuisingsprojek amptelik in Mei 2015 van stapel gestuur is.
Die Potters woon in Engeland en wou graag ’n omgewing skep waar die plaas se landbouwerkers beter af kan wees as hulle daar begin werk, lui ’n verklaring wat deur die Suid-Afrikaanse Tafeldruifbedryf uitgereik is.
’n Tuiste in die Boland: Die huise in die Lumier-kompleks is só gebou dat daar ’n groot binnehof vir inwoners in die middel is.
Daarbenewens is ’n crèche en nasorggeriewe ook vir die werkers se kinders gebou, en ’n gemeenskapsentrum en sportvelde op die perseel aangebring.
Die doel van die ruimte is om ’n plek te hê waar die werkers mekaar kan ondersteun en ophef, meen die Potters.
Volgens Willem Bestbier, uitvoerende hoof van die Suid-Afrikaanse Tafeldruifbedryf, is die ontwikkeling ’n bewys van wat gedoen kan word as die bedryf en die regering saamwerk om mense te bevoordeel.
Nieuwe Sion is ’n plaas van 70 ha waarop daar hoofsaaklik tafeldruiwe, sowel as nektariens en sagtesitrusvrugte verbou word.
Troetelkonyne kan ingeskryf word vir ’n spesiale troetelkonynskou wat Saterdag 13 Oktober 10:30 plaasvind. Die publiek kan die konyne daagliks van 10:00 tot 18:00 by die Konynwerf besigtig .